Държавен вестник, бр. 66, 2008 г., стр. 94

С Т Р .  94
Д Ъ Р Ж А В Е Н   В Е С Т Н И К
Б Р О Й  66
в) изхвърляне с цел борба с особени случаи
на замърсяване, за да се сведе до минимум вре-
дата от замърсяването, като подобни действия
подлежат на одобрение от администрацията;
г) изхвърляне при научни изследвания, ко-
гато целта е изучаване на конкретно замърся-
ване, като подобно действие задължително се
съгласува със съответната регионална инспек-
ция по околната среда и водите (РИОСВ) и с
администрацията;
2. изливане, изхвърляне и потопяването над
допустимите норми от кораби, платформи или
други изкуствени съоръжения, както и от бре-
гови източници на всякакви видове твърди и
течни отпадъци и вещества, вредни за здравето
на хората или живите ресурси в реката;
3. изхвърляне зад борд на остатъци от товар,
сепарационни материали и битови отпадъци;
4. изхвърляне зад борд на остатъци или сме-
си от миенето на товарните помещения след
превоз на химикали, като всички остатъци и
смеси задължително се сдават в брегови прием-
ни съоръжения.
Чл. 59. Водач на кораб, открил, допуснал или
извършил разлив или замърсяване, незабавно
уведомява администрацията и прави запис за
събитието в корабния дневник.
Раздел IХ
Правила за противопожарна безопасност
Чл. 60. (1) При възникване на пожар в прис-
танище или на кораб в акваторията на приста-
нище всички кораби в непосредствена близост
до инцидента подготвят за работа главните
двигатели, противопожарните и спасителните
си средства за незабавно използване.
(2) В случаите по ал. 1 всички кораби в аква-
торията прослушват обявения канал за радио-
телефонна връзка, спазват изискванията по раз-
дел III, при запитване докладват готовността
си за изпълнение на конкретни задачи по оказ-
ване на помощ на пострадали, участие в проти-
вопожарна операция, промяна на местополо-
жението си, отдалечаване от опасния район на
други кораби без ход.
(3) Водачите на маневрените и другите прис-
танищни кораби ги привеждат незабавно в го-
товност за отправяне към мястото на инци-
дента и докладват за готовността си на адми-
нистрацията.
Чл. 61. Водачът на кораб, на който е избух-
нал пожар, уведомява по възможно най-бързия
начин администрацията, аварийните служби в
пристанището и екипажите на околните кора-
би и задейства незабавно плана на кораба за
борба с пожар.
Допълнителна разпоредба
§ 1. По смисъла на правилата:
1. “Акватория на пристанище” означава вод-
ната площ с дължина, обявена за всяко конкрет-
но пристанище чрез начален и краен километър,
и ширина, ограничена от брега и държавната
граница на Република България; акваторията на
пристанището включва прилежащите водни пло-
щи към бреговата линия на регистрираните при-
станища, рейдовете, подходните канали, зоните
за отдих, учебните и спортните полигони.
2. “Администрация” означава Изпълнител-
на агенция “Морска администрация”, дирекция
“Морска администрация—Русе” или дирекция
“Морска администрация—Лом”, както и тех-
ните представителства.
3. “Плаващо устройство” е плот или друга
конструкция, способна да плава и неявяваща се
кораб (понтон, док, пристан, хангар за кораби,
ботел, плаващ басейн, увеселително заведение
или ресторант и др.).
Заключителни разпоредби
§ 2. Тези задължителни правила се издават
на основание чл. 363а от Кодекса на търговско-
то корабоплаване и представляват особените
положения за българските пристанища, посо-
чени в чл. 1.26, т. 1 от Правилника за плаване в
българския участък на р. Дунав.
§ 3. Непосредственият контрол по спазване-
то на тези задължителни правила в акватории-
те се осъществява от директора на дирекция
“Морска администрация—Лом” и от директо-
ра на дирекция “Морска администрация—Русе”
за съответните отговорни райони.
§ 4. Задължителните правила влизат в  сила
от деня на обнародването им в “Държавен вес-
тник”.
Изпълнителен директор: Н. Апостолов
1129
ЦЕНТРАЛНА ИЗБИРАТЕЛНА
КОМИСИЯ
РЕШЕНИЕ № 403
от 17 юли 2008 г.
На 16 юли 2008 г. на основание чл. 72, ал. 1,
т. 1 и ал. 2 от Конституцията на Република
България предсрочно са прекратени пълно-
мощията на народния представител Георги
Николов Ангелов, избран от 24 (двадесет и
четвърти) многомандатен избирателен ра-
йон—София, от листата на коалиция “ОДС—
СДС, Демократическа партия, Движение “Гер-
гьовден”, БЗНС, НС—БЗНС, ДРОМ”.
На основание чл. 115, ал. 2 от Закона за из-
биране на народни представители Централна-
та избирателна комисия
Р Е Ш И :
Обявява за избран за народен представител в
24 (двадесет и четвърти) многомандатен изби-
рателен район—София, Лъчезар Благовестов
Тошев, ЕГН 6210101505, от листата на коалиция
“ОДС—СДС, Демократическа партия, Движе-
ние “Гергьовден”, БЗНС, НС—БЗНС, ДРОМ”.
Председател: Д. Костов
За секретар: А. Петров
1541